NaiveNeuron/SloPal huggingface dataset:
M. Kotian, poslanec: (2009-04-15):
Výbor Národnej rady Slovenskej republiky pre hospodársku politiku ako gestorský výbor k vládnemu návrhu zákona, ktorým sa mení a dopĺňa zákon č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 1300 z 11. februára 2009 pridelila vládny návrh zákona, ktorým sa mení a dopĺňa zákon č. 136/2001 Z. z. o ochrane hospodárskej súťaže a v znení a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov (tlač 875) na prerokovanie v druhom čítaní vo výboroch do 8. apríla 2009 a v gestorskom výbore do 14. apríla 2009 Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre hospodársku politiku. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 rokovacieho poriadku. Vládny návrh zákona odporúčali Národnej rade Slovenskej republiky schváliť Ústavnoprávny výbor Národnej rady Slovenskej republiky uznesením z 31. apríla 2009, číslo uznesenia 583, Výbor Národnej rady Slovenskej republiky pre financie, rozpočet a menu uznesením z 8. apríla 2009, uznesenie číslo 474, Výbor Národnej rady Slovenskej republiky pre hospodársku politiku uznesením z 2. apríla 2009 číslo 488. Z uznesení výborov Národnej rady Slovenskej republiky pod bodom III tejto správy nevyplynuli žiadne pozmeňujúce ani doplňujúce návrhy. Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov schváliť. Spoločná správa výborov Národnej rady Slovenskej republiky o výsledku prerokovania vládneho návrhu zákona bola schválená uznesením 8. apríla 2009 pod číslom 497. Týmto uznesením výbor zároveň poveril spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pán predseda, prosím, otvorte rozpravu.
Hrušovský, Pavol, predseda NR SR (2011-10-21):
Hlasujeme, páni poslanci, o návrhu. (Hlasovanie.) 145 prítomných, 79 za návrh, 66 sa zdržalo. Návrh sme schválili.
Ondruš, Branislav, poslanec NR SR (2011-09-13):
Ďakujem pekne, pán podpredseda, za slovo. Pán predseda, keďže ste začali cynizmom, tak ja by som opäť privítal, keby ste radšej uvádzali aj konkrétne príklady, pretože vidím, že v tejto veci sa nezhodneme, lebo ja mám predstavu, áno, ja mám predstavu, že ten cynizmus tu predvádzate vy. Viete, čo je podľa mňa, pán predseda parlamentu, prejavom cynizmu? Prejavom cynizmu je, keď zdravotné sestry, ktoré sa domáhajú svojich práv a toho, aby boli normálne platené, nazvete výletníkmi a vaším najväčším problémom s ich vyjadrením svojho postoja je to, že vám ich autobus údajne prekáža pri vjazde do garáže Národnej rady. Prejavom cynizmu, pán predseda, je, keď váš pán minister práce hovorí o ľuďoch, ktorých vyhodili na ulicu a ktorí nie vlastnou vinou prišli o prácu, že využívajú polročné prázdniny. Prejavom cynizmu, pán predseda, je, keď váš pán minister práce, sociálnych vecí povie, že sa čuduje, že ako tu môže byť niekto, pracovať mesačne za 300-400 eur, že on by dávno týmto ľuďom odporúčal, aby odišli preč, lebo jemu takáto suma stačí iba pár dní. A takýchto prejavov cynizmu zo strany vás osobne, pán predseda, aj vašich najbližších predstaviteľov strany SaS by som tu mohol uviesť ešte veľkú mieru, veľké množstvo. Problém, keď ste hovorili o tej morálke a etike, problém je jednoducho v tom, že, bohužiaľ, my máme trošku iné kritériá a podľa môjho názoru vo vášnivej diskusii povedať aj trochu tvrdšie slovo je menším porušením nejakých etických a morálnych pravidiel, ako nazvať protestujúce zdravotné sestry výletníkmi. A pokiaľ ide o vášho syna Huga, no, ja sa nečudujem, viete, keby musel s vami stráviť čas, ktorý my tu musíme s vami stráviť, asi by tiež dupal. (Smiech a potlesk v sále.)
Laššáková, Jana, podpredsedníčka NR SR (2012-05-09):
Pán poslanec Fronc, nech sa páči.
Šefčík, Marek, poslanec NR SR (2021-02-25):
Dobre, ja iba poslednú, poslednú vetu, ktorú tak isto odborníci tvrdia, že prijímanie tohto Ivermektínu môže spôsobiť aj to, že tí ľudia falošne sa cítia lepšie a prídu neskôr do nemocnice, môže to mať pre nich veľmi zlé následky. Ďakujem za pozornosť.
Bugár, Béla, podpredseda NR SR (2019-09-24):
Ďakujem. Ďalej v rozprave je písomne prihlásený pán poslanec Drobný. Nech sa páči, máte slovo.
Kollár, Boris, predseda NR SR (2023-02-02):
Prosím, prezentujme sa a hlasujeme. (Hlasovanie.) Prítomných 140 poslancov, za 87, proti 12, zdržalo sa 46 (správne 41, pozn. red.). Konštatujem, že sme schválili vládny návrh novely zákona č. 129/2002 Z. z. o integrovanom záchrannom systéme . Ďalej budeme hlasovať o bode 22 programu. Je to druhé čítanie o vládnom návrhu zákona, ktorým sa dopĺňa zákon č. 344/2004 Z. z. o patentových zástupcoch, tlač 1294. Prosím spoločného spravodajcu z výboru pre hospodárske záležitosti pána poslanca Karola Galeka, aby uvádzal hlasovanie. Nech sa páči, pán poslanec, máte slovo. (Hlasovanie o vládnom návrhu zákona, ktorým sa dopĺňa zákon č. 344/2004 Z. z. o patentových zástupcoch, o zmene zákona č. 444/2002 Z. z. o dizajnoch a zákona č. 55/1997 Z. z. o ochranných známkach v znení zákona č. 577/2001 Z. z. a zákona č. 14/2004 Z. z. v znení neskorších predpisov a ktorým sa dopĺňa zákon č. 517/2007 Z. z. o úžitkových vzoroch a o zmene a doplnení niektorých zákonov v znení neskorších predpisov , tlač 1294.)
Viskupič, Jozef, poslanec NR SR (2013-03-25):
Ďakujem. Takisto sa pripájam. Priznávam, že v energetickej problematike sa neorientujem, ale zachytil som, že podobné trendy, ako si spomínal v prejave, ohľadom Slovenska sa nachádzajú aj v susednej Českej republike, kde solárny alebo fotovoltaický Klondike s podpisom firiem, ktoré postúpili do toho podnikateľského neba, ako si ho nazval, sa deje aj u nás u susedov, kde niekoľko firiem posledný deň, 31. 12. dostali. Len je tam jeden rozdiel s Čechmi, je tam niekoľko trestných oznámení a je tam niekoľko úspešných vyšetrovaní, s tým, kto sa touto problematikou zaoberal. A dokonca sa snažia rozkódovať aj to, kto z týchto firiem podniká v podnikateľských rajoch, alebo teda tam, kde nie je možné dopátrať majiteľskú štruktúru. A niektorých, ktorých majú, tak už im hrozí naozaj reálne trestné stíhanie. U nás pravdepodobne k tomuto ešte vedie dlhá cesta. Ďakujem.
Pellegrini, Peter, predseda NR SR (2015-02-11):
Ďakujem pekne. Otváram všeobecnú rozpravu. Nedostal som žiadnu písomnú prihlášku do rozpravy. Pýtam sa, či sa chce niekto prihlásiť do rozpravy ústne. Nie je tomu tak. Končím možnosť prihlásiť sa do rozpravy ústne a vyhlasujem všeobecnú rozpravu za skončenú. Ďakujem navrhovateľovi aj spravodajcovi. Teraz sa pýtam, keďže pán poslanec Kaník ešte nedorazil, pán poslanec, ako jeden z predkladateľov by ste nevedeli uviesť tento návrh zákona? Zapnite, prosím, mikrofón pánovi poslancovi Jurzycovi.
Hort, Milan, podpredseda NR SR (2011-07-06):
Prerušujem rokovanie o tomto bode programu. A teraz pristúpime k druhému čítaniu o vládnom návrhu zákona o poskytovaní dotácií na obstaranie náhradných nájomným bytov . Vládny návrh zákona je uverejnený ako tlač 318 a spoločná správa je pod tlačou 318a. Vítam na rokovaní podpredsedu vlády a ministra dopravy pána Figeľa a prosím ho, aby odôvodnil tento vládny návrh zákona. Poprosím všetkých ostatných, aby sa po tomto náročnom bode upokojili. A pristúpime k piatim návrhom zákonov z vládnej dielne, ktoré bude predkladať pán minister Figeľ, nech sa páči.
Hrnčiar, Andrej, podpredseda NR SR (2017-06-20):
Reakcia na faktické poznámky, pán poslanec Suchánek.
Čepček, Martin, poslanec NR SR (2021-11-11):
Ďakujem pekne. Pán poslanec Fico, plne s vami súhlasím, čo sa týka toho protokolu. Poznám ľudí, ktorí ostali bez liečby alebo bez nejakej zásadnej pomoci 10 dní doma v karanténe, nič sa neriešilo, ja som už 11. februára navrhol, aby nielen respirátory boli zvýhodnené, ale aj lieky, alebo vitamíny, ktoré pomáhajú imunitnému systému proti covidu-19, bolo to 11. februára. 26. februára som chcel, aby vláda pripravila legislatívne opatrenia, zásadné legislatívne opatrenia na riešenie dopadov pandémie, potom prišiel v skrátenom legislatívnom konaní zákon o hospodárskej mobilizácii. To je všetko, čo sa tu udialo za dva roky. Ja neviem, čo mám na to povedať. Máme tu pandémiu dva roky a my ideme dnes schvaľovať zákon, ktorý umožní, aby boli ľudia, ktorí sa nechcú dať očkovať, nejakým spôsobom segregovaní. Toto tu nebolo, ja si nepamätám, nepamätám si, kedys... kedy sa tu takéto zákony prijímali, ktoré takýmto vážnym spôsobom išli ohroziť ľudské práva. Ďakujem.
Glváč, Martin, podpredseda NR SR (2016-04-27):
Páni poslanci! Pán minister, poprosím vás chvíľočku. Prosím o kľud v rokovacej sále. Kto máte nejaké debaty, poprosím mimo sálu. Ďakujem.
Jurinová, Erika, podpredsedníčka NR SR (2013-07-01):
Ďakujem pekne pánovi poslancovi. Rovnako chcem oceniť zaujímavý prístup pri riešení spoločnej rozpravy. Bolo to veľmi sympatické, že sme tu mali obidvoch predkladateľov naraz. Ďakujem pekne. Ani pán spravodajca sa nechce vyjadriť. Takže prerušujem rokovanie o týchto dvoch bodoch programu. Zároveň pristúpime k prvému čítaniu o návrhu poslancov Národnej rady Slovenskej republiky Moniky Gibalovej a Ivana Uhliarika na vydanie zákona, ktorým sa mení a dopĺňa zákon č. 455/1991 Zb. o živnostenskom podnikaní (živnostenský zákon) a o zmene a doplnení niektorých zákonov v znení neskorších predpisov . Návrh zákona je pod tlačou 570, návrh na jeho pridelenie na prerokovanie výborom je v rozhodnutí č. 547. Dávam slovo pani poslankyni Monike Gibalovej, aby návrh zákona uviedla. Nech sa páči.
Paška, Pavol, predseda NR SR (2014-11-09):
Pán poslanec Přidal.
Kollár, Miroslav, poslanec NR SR (2022-12-20):
Ďakujem. V zmysle záverov poslaneckého grémia žiadam o presunutie bodov 1238 a 1239, tie dva moje mediálne zákony, na nasledujúcu schôdzu. Hneď to dostanete písomne.
Hort, Milan, podpredseda NR SR (2011-04-01):
S faktickou poznámkou je prihlásený pán poslanec Ondrej Dostál, pán poslanec Andrej Kolesík. Uzatváram možnosť prihlásiť sa s faktickou poznámkou. Slovo má pán poslanec Ondrej Dostál.
Šipoš, Michal, poslanec NR SR (2024-01-24):
Ďakujem, pán poslanec Škripek, hovoril si o trestných sadzbách, ako budú upravované, ako ich chcú vládni poslanci na čele s Ficom, Gašparom a spol. upraviť, znížiť, hovoril si o tom, ako bude... ako nebude v podstate plynulosť spravodlivosti aj celých tých procesoch naviazano... naviazaná prokuratúra na políciu a na ďalšie orgány, ale hlavnom... hlavným bodom dnešného dňa je to, že vládni poslanci si povedali, že dosť, už bolo dosť toho, čo tu opozícia robí, už, už nechcú ani len sedieť a počúvať, už nám chcú proste zatvoriť ústa. Podľa mňa takto sa správajú zbabelci, pretože rokovať, nechať poslancov rokovať do noci, kedy normálni ľudia chcú spať, kedy ľudia, ktorí nás počúvajú, nám píšu, že jednoducho nebudú nás môcť počúvať, lebo niektorí musia ráno vstávať do roboty, a, samozrejme, že majú svoje povinnosti, tak toto je podľa mňa maximálny vrchol drzosti a toho, že prehrávajú. Jednoducho prehrávajú, nemajú argumenty, nepočúvajú žiadne inštitúcie, ktoré im hovoria, že to nemajú robiť v skrátenom konaní, no ale oni si môžu povedať, že oni majú moc, oni môžu všetko. Takže chcem ešte aj tebe, pán poslanec Škripek, poďakovať za tvoje vystúpenie, chcem poďakovať aj všetkým poslancom, ktorí tu ostali a budú rokovať do noci, aj keď si myslia, že nás zlomia, ja pevne verím, že sa im tak ľahko nedáme a budeme bojovať do poslednej minúty, do poslednej sekundy všetci jednotne v celej opozícii. Ďakujem za vystúpenie a verím, že ďalší v rozprave poslanec vystúpi a povie ďa... (Prerušenie vystúpenia časomerom.)
Zemanová, Anna, poslankyňa NR SR (2017-03-21):
Ďakujem pekne za slovo. Áno, pán poslanec, ja som v svojom vystúpení povedala o tom, že ten problém s definíciou, definíciou tam je, avšak ten sa dá vyriešiť usmernením alebo zjednoznačnením výkladu nejakým vykonávacím predpisom príslušného orgánu. A to nemal by byť dôvod na to, aby tento zákon teraz neprešiel, pretože živnosť je presne zadefinovaná, čo má robiť, je to zadefinované v inom zákone a iný zákon nemôže ísť proti inému zákonu a vytvárať čosi, čo, čo by nebolo v súlade. Takže to si myslím, že nemuselo sa opakovať a preniesť a že tá chyba, ktorú vy hovoríte, nie je úplne chybou a dala sa, dala sa odstrániť aj nejakým iným spôsobom. Chcem ale zareagovať na úvod, čo ste povedali, že ste za to, aby ten zákon postihoval niekoho. No, ja nie som za to, aby zákon niekoho postihoval. Ja som za to, aby ten zákon vytváral podmienky pre podnikateľov, vytváral podmienky pre chovateľov a vytváral podmienky na to, aby ten, kto má záujem chovať psíkov, chovať aj ich prípadne množiť za podmienok takých, aby spĺňali toto, jeho chovný priestor, všetky štandardy, aby to zviera nebolo týrané a nebolo neeticky prevážané, tak aby mal vytvorený priestor, že toto môže robiť veľmi čisto a legitímne a v súlade s našimi zákonmi.
M. Číž, podpredseda NR SR: (2010-02-04):
Takže, pokračujeme faktickými poznámkami. Slovo má pán poslanec Kubovič.
J. Halecký, poslanec: (2009-02-11):
Chcem len však poukázať na dve veci, že fajčenie, to isté možno povedať aj o alkohole, sú prostriedkami, ktoré svoj určitý účel a cieľ majú. Sú to spoločensky tolerované, overené praxou prostriedky na znižovanie stupňa úzkosti, anxiozity alebo, dajme tomu, nervozity. To znamená, sú to prostriedky, ktoré ľuďom pomáhajú, ale na druhej strane ničia ho v tom, že čo do obsahu dechtu, nikotínu sú hlavnou príčinou srdcovo-cievnych, nádorových a ostatných degeneratívnych chorôb. Takže o tom, že fajčenie škodí, to je jasné a zmyslom celého toho nášho rokovania bude asi v ďalšej časti praktický dôvod, to znamená ochrana nefajčiarov. Takže ja by som položil aj otázku pánovi poslancovi Urbánimu, či je za oddelené reštaurácie a bary pre fajčiarov a nefajčiarov. A druhú otázku by som mu položil, že tento zákon sa zrejme nebude týkať nás poslancov. To znamená, že my môžeme fajčiť, ako keby sa nič nestalo, pretože ochrana bude pod inštitútom priestupku a my máme imunitu, takže či sa náhodou nebudeme zbavovať o chvíľu imunity, aby nás mohli policajti alebo verejní zdravotníci, alebo z mestského úradu trestať za to, že zákon porušujeme. Ako rozriešime fajčenie u poslancov? Pýtam sa. (Prerušenie vystúpenia časomierou.)
Danko, Andrej, podpredseda NR SR (2023-12-19):
Poslankyňa Števulová.
Kollár, Boris, predseda NR SR (2021-07-23):
Ďakujem predsedníčke mandátového a imunitného výboru za podanie informácie. Otváram rozpravu o tomto bode programu. Pýtam sa, či sa chce niekto prihlásiť do rozpravy. Ak nie, vyhlasujem rozpravu za skončenú. Predsedníčka mandátového a imunitného výboru predniesla návrh uznesenia Národnej rady. Dávam o tomto návrhu uznesenia hlasovať. Prosím, prezentujme sa a hlasujeme. (Hlasovanie.) Prítomných 111 poslancov, za 110, 1 nehlasoval. Konštatujem, že sme navrhnuté uznesenie schválili. V rokovaní pokračujeme návrhom vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov . Návrh vlády má parlamentnú tlač 613. Prosím ministra zdravotníctva Slovenskej republiky Vladimíra Lengvarského, aby návrh vlády odôvodnil.
Sulík, Richard, predseda NR SR (2011-09-14):
Prosím, hlasujte teraz. (Hlasovanie.) Prítomných 146 poslancov, hlasovalo 59 za, 23 proti, 62 sa zdržalo, 2 nehlasovali. Pozmeňovacie návrhy pani poslankyne Sabolovej neboli schválené.
Ivan, Miroslav, poslanec NR SR (2018-02-02):
Ďakujem za slovo. Vážené dámy a páni, po diskusii s kolegami som sa rozhodol predložiť ešte jeden pozmeňujúci návrh k zákonu o prevádzke vozidiel v cestnej premávke a o zmene a doplnení niektorých zákonov. Tento pozmeňujúci návrh sa zakladá na zrušení povinnosti kontrolných nálepiek na sklách vozidiel, a to nálepka o vykonaní technickej kontroly, ako aj zrušenie povinnosti lepiť nálepky o emisnej kontrole. A vychádzam teda z toho, že som preveril, že niektoré dokumenty osvedčujúce vozidlo, ktoré prejde kontrolou technickou alebo emisnou, sú európskymi smernicami predpísané. Nálepky nie sú predpísané, a preto sa pokúsim aspoň s kolegami, ktorí všetci sú podpísaní pod tento návrh, presadiť takéto zjednodušenie, ktoré môže, aj keď málo, ale predsa len zlacnieť cenu vykonania technickej a emisnej kontroly a znížiť byrokraciu, ktorá je okolo tohoto celého procesu. Takže nech sa páči, pán spravodajca, prosím zaevidovať ako pozmeňujúci a doplňujúci návrh č. 4. A ešte na záver musím prečítať celé znenie tohto pozmeňujúceho návrhu. Takže pozmeňujúci a doplňujúci návrh poslanca Národnej rady Slovenskej republiky Miroslava Ivana k vládnemu návrhu zákona o prevádzke vozidiel v cestnej premávke a o zmene a doplnení niektorých zákonov (tlač 751). Bod 1. V čl. I § 95 ods. 1 písm. c) sa vypúšťajú slová „písm. a) až c)“. Bod 2. V čl. I § 111 ods. 1 písmena a) sa na konci vypúšťa čiarka, vkladá sa slovo „a“, v písmene b) sa slovo „a“ nahrádza bodkou a vypúšťa sa písmeno c). 3. V čl. I § 111 ods. 10 sa vypúšťajú slová „a vyznačenou (perforovanou) kontrolnou nálepkou“. Bod 4. V čl. I § 120 ods. 1 písm. a) sa na konci vypúšťa čiarka a vkladá sa slovo „a“, v písmene b) sa slovo „a“ nahrádza bodkou a vypúšťa sa písmeno c). A bod 5. V čl. I § 120 ods. 9 sa vypúšťajú slová „a vyznačenou (perforovanou) kontrolnou nálepkou“. Ďakujem za slovo, skončil som. Nech sa páči, pán spravodajca.
A. Slafkovský, poslanec: (2009-10-15):
Pani ministerka, ja vás chcem upozorniť, že štatistika platí na obidvoch koncoch. Ak ste našli päť prípadov možno zlých na strane tých stopiatich, čo to podpísali, tak by ste rovnako našli desaťkrát viacej ľudí, pretože desaťkrát viacej ľudí štatisticky túto výzvu nepodpísalo, rovnakých morálnych kvalít. Štatistika platí na obidvoch koncoch. Takže veľmi ma mrzí, že ste skĺzli niekde tam, kde sa veľmi ľahko dá nájsť množstvo príkladov na tých sudcov, ktorí to nepodpísali, ktorí rozhodovali tak katastrofálne, že ten pocit, že súdnictvo u nás je zlé, naozaj veľký počet obyvateľov na Slovensku má.
Laššáková, Jana, podpredsedníčka NR SR (2013-09-17):
Takže nech sa páči.
P. Hrušovský, predseda NR SR: (2004-03-02):
Prosím pánov poslancov, aby zaujali svoje miesta v rokovacej sále. Otváram rokovanie 22. schôdze Národnej rady Slovenskej republiky. Prosím, páni poslanci, prezentujte sa. Páni poslanci, prosím, prezentujme sa ešte raz. (Prezentácia.) 111 poslancov prítomných v rokovacej sále. Národná rada je schopná uznášať sa. Chcem vás informovať, že overovateľmi na dnešnom rokovaní, na rokovaní 22. schôdze Národnej rady budú poslanci Šimko a pán poslanec Kondrót. Ich náhradníkmi poslanec Gábor Gál a Milan Urbáni, Jozef Šimko. Podľa príslušných ustanovení zákona o rokovacom poriadku o ospravedlnenie svojej neúčasti na dnešnom rokovacom dni požiadali páni poslanci a poslankyne Belohorská, Džupa, Chovanec, Krajči, Nagy a pán poslanec Jozef Ševc. Na zahraničnej pracovnej ceste je pán poslanec Jozef Banáš. Páni poslanci, chcem vás informovať ešte predtým, ako pristúpime ku schvaľovaniu programu 22. schôdze Národnej rady, že dnešným dňom Slovenská televízia začína robiť záznamy z rokovania jednotlivých rokovacích dní, ktoré budú odvysielané v Slovenskej televízii vždy po skončení hlavných relácií Slovenskej televízie. Chcem to oznámiť v prvom rade pánovi poslancovi Dušanovi Jarjabkovi, ktorý momentálne nie je prítomný v rokovacej sále. Tým sme ho zbavili jedného z bodov programu každej schôdze Národnej rady Slovenskej republiky. Páni poslanci, návrh programu 22. schôdze vám bol rozdaný, máte ho v laviciach, pristúpime ku schvaľovaniu programu 22. schôdze. Ešte predtým vás chcem upozorniť, že do druhého čítania nie je zaradený návrh na prerokovanie návrhu skupiny poslancov na vydanie zákona, ktorým sa mení a dopĺňa rokovací poriadok. Ústavnoprávny výbor ma požiadal svojím uznesením, aby sme predĺžili lehotu na prerokovanie návrhu zákona vo výboroch, ako aj v gestorskom výbore. Odporúčam tento návrh schváliť a hlasovať o ňom po schválení programu 22. schôdze Národnej rady. Teraz sa chcem opýtať poslancov, či má niekto návrhy na zmeny alebo doplnenie programu schôdze. Nech sa páči, pán poslanec Fico.
Pčolinský, Peter, podpredseda NR SR (2023-06-22):
Otváram rozpravu, do ktorej nemám žiadnu písomnú prihlášku. Pýtam sa, či sa chce niekto prihlásiť ústne. Nie. Vyhlasujem rozpravu za skončenú. Chce ešte záverečné slovo navrhovateľka? Nie. Pán spravodajca, hlasovanie dnes 11 h? (Reakcia spravodajcu: „Dnes o jedenástej." ) Dnes o jedenástej, ďakujem pekne. Prerušujem rokovanie o tomto bode. Budeme pokračovať druhým čítaním o vládnom návrhu zákona o štátnych hmotných rezervách . Vládny návrh zákona má tlač 1553, spoločná správa výborov má tlač 1553a. Poprosím, pani ministerka, môžte uviesť návrh zákona.
Kuffa, Štefan, poslanec NR SR (2021-09-22):
Jednoznačne podporím tento návrh zákona. Chrániť naše deti pred pedofilmi v školách je to nevyhnutné. To, čo Maďari v susedstve ako prijali vo svojej legislatíve, myslím, že je hodné nasledovania. Pán kolega Vašečka, vieš, nevykrúcaj sa ty tak z toho a budeš tu tak, prepáč, ja to tak ináč poviem jak tí kolegovia také slaďáčiky, čo je dobré, čo je zlé, že to azda hlasovanie nech rozhodne. No tak to teda rozhodne. A ty nie si hocikto, tak celkom jak by si sa tváril. Ty si poslanec Národnej rady. Ty keď hlasuješ, svojím hlasovaním vyjadruješ postoj. Či teda to schvaľuješ, aby tí učitelia takíto boli v našich školách, alebo neboli. Aby tí pedofili učili tie naše deti, respektíve kazili tie naše deti, alebo nekazili. A ty nie si ešte len bežný poslanec Národnej rady, jeden zo stopäťdesiatich. Ale ty si šéf školského výboru, čo sa ty tu vykrúcaš z toho, že či hlasovanie rozhodne o tom, čo je dobré, čo nie je zlé? No tak potom načo hlasujeme v tej Národnej rade? Práveže každý zákon a legislatíva určuje normu a práve určuje to, čo je to, čo je dobré, a to, čo je zlé. A nie takto sa tuná vykrúcať, že teba sa to netýka. Ak si skutočne kresťanský demokrat, tak ako to máš ako takúto značku pred menom, dokáž to v nasledujúcom, najbližšom hlasovaní, že taký naozaj si. Lebo práve tie skutky a práve to hlasovanie, ktoré si umývaš takto ruky, že nerozhodne o tom, čo je dobré, čo je zlé, práveže to je dôležité. Nie je dôležité to, čo tu budeš rozprávať od rečníckeho pultu, ale, naopak, ako budeš hlasovať pri návrhu tohto zákona. Tu je podstata, nie toto, čo tu budeš rozprávať. Tu budeš sladko rozprávať a zdržíš sa alebo nebudeš hlasovať, alebo tu vôbec nebudeš. To je čo za postoj jedného šéfa školského výboru? Som zvedavý, ako pri návrhu zákona budeš hlasovať.
Bugár, Béla, podpredseda NR SR (2018-10-24):
Teraz o slovo sa hlási pani podpredsedníčka Ďuriš Nicholsonová, nech sa páči.
Mojš, Milan, poslanec NR SR (2018-03-14):
O bode 64 s odporúčaním gestorského výboru schváliť.
Žiga, Peter, podpredseda NR SR (2024-04-24):
Pán poslanec Krúpa.
Glváč, Martin, podpredseda NR SR (2017-12-08):
Ďakujeme pánovi poslancovi, ktorý nám dal možnosť tento zákon uviesť v Národnej rade, pretože on o tom rozhoduje. Nech sa páči, s faktickými poznámkami osem, skúste ďalej, že či je to do dvanásť, osem. Nech sa páči, ukončujem možnosť prihlásiť sa. Pán poslanec Budaj.
Kuffa, Štefan, poslanec NR SR (2020-06-03):
... a ako by sa tuná, ako by sa zachoval a čo by mal robiť. Vôbec nič by nevedel. Švajčiarsko je jednou krajinou, ktorú by som dával ako za príklad, ale to je krajina, ktorá naozaj má celú armádu aj celý ten systém a spôsob sústredený na obranu svojej krajiny. Oni keby sa, keby sa mali zmobilizovať, tak majú bojaschopných mužov. Ale my tuná? Prosím vás pekne, týchto chlapcov, ktorých máme, prepáčte, ja nechcem sa dotknúť tých chlapov, ktorí sú skutoční chlapi, ale to sú bábovky také, ktoré by si nevedeli ani len kanady zaviazať, ani len šnúrku na topánke, lebo mamičky by im museli asistovať pri tom. A, pán minister, pre vás ešte, však do toho predlžujete ten mandát do 15. decembra, to je do konca roka toho roku, v tom Estónsku, ale skúste to skrátiť, urobte radosť tým manželkám, tým priateľkám tých vojakov, aby mohli tí naši vojaci, 152 vojakov, nie sú nejakou hrozbou pre Ruskú federáciu, pošlite ich domov, nech to skončí 30. júna.
Laurenčík, Milan, podpredseda NR SR (2022-05-05):
Ďakujeme. Otázka č. 15 je od pána poslanca Miloša Svrčeka, ktorého som tu pred chvíľkou videl, ale momentálne tu nie je, takže nebude položená. Otázka č. 16 je opäť od pána poslanca Miloša Svrčeka. Nachádza sa niekde pán poslanec Miloš Svrček? Zrejme nie, takže ani tá nebude položená. Otázka č. 17 je od pána poslanca Štefana Kuffu. Ani toho tu nevidím. Takže aj tá otázka prepadá. A otázka č. 18 je od pána poslanca Tomáša Šudíka. Je smerovaná na ministra školstva, vedy, výskumu a športu pána Branislava Gröhlinga a znie: „Pán minister, plánuje ministerstvo dotačnú schému špeciálne pre mládežnícke parlamenty, resp. existuje finančná výzva na podporu mládežníckych parlamentov?“ Nech sa páči.
Laššáková, Jana, podpredsedníčka NR SR (2015-02-10):
Na vystúpenie pána poslanca s faktickými poznámkami jedenásť pánov poslancov, pán poslanec Blaha, Osuský, Šebej, Vášáryová, Mikloš, Mezenská, Bugár, Mikloško, Fedor, Viskupič a posledný je pán poslanec Kuffa. Končím možnosť prihlásiť sa s faktickými poznámkami. Nech sa páči, pán poslanec Blaha.
Viskupič, Jozef, poslanec NR SR (2016-05-19):
Budem pokračovať zajtra.
P. Hrušovský, predseda NR SR: (2003-09-16):
(Hlasovanie.) 137 prítomných, 76 za, 10 proti, 51 sa zdržalo. Návrh sme schválili. Ďalší návrh.
P. Paška, predseda NR SR: (2007-07-03):
(Hlasovanie.) 136 prítomných, 54 za, 77 proti, 4 sa zdržali, 1 nehlasoval. Bod 30 sme neschválili. Ďalej.
P. Hrušovský, predseda NR SR: (2003-05-21):
(Hlasovanie.) 134 prítomných, 42 za, 64 proti, 28 sa zdržalo. Neschválili sme body 1 a 5 zo spoločnej správy. Prosím, ďalší návrh.
M. Hort, podpredseda NR SR: (2009-02-11):
Pán kolega, len z mojej strany, nemôžem reagovať, steak zo sviečkovej, použijúc váš slangový výraz, je tiež hovadina a myslím, že mnohí z nás by sme uvítali, keď je dobre urobený. Myslím, že rozumiete, kam mierim. Teraz má slovo pani poslankyňa Jarmila Tkáčová. Nech sa páči.
P. Paška, predseda NR SR: (2008-10-28):
(Hlasovanie.) 133 prítomných, 111 za, 21 sa zdržalo, 1 nehlasoval. Návrh uznesenia sme schválili. Pani poslankyňa Laššáková uvedie hlasovanie v prvom čítaní o návrhu skupiny poslancov Národnej rady Slovenskej republiky na vydanie ústavného zákona o zrušení niektorých rozhodnutí o amnestii . Je to tlač 783.
Bugár, Béla, podpredseda NR SR (2016-05-25):
Ďakujem pekne. Vyhlasujem rozpravu o tomto bode programu za skončenú. Predpokladám, že pán navrhovateľ nechce zaujať stanovisko. Pán spravodajca? Nie. Ďakujem pekne. Prerušujem rokovanie o tomto bode programu. Ďalším bodom je prvé čítanie o návrhu poslancov Jozefa Mihála, Jany Kiššovej, Igora Matoviča, Jozefa Rajtára na vydanie zákona, ktorým sa mení zákon č. 351/2015 Z. z. o cezhraničnej spolupráci pri vysielaní zamestnancov na výkon prác pri poskytovaní služieb a o zmene a doplnení niektorých ďalších zákonov (tlač 99). Znovu dávam slovo pánovi poslancovi Mihálovi, aby za navrhovateľov odôvodnil tento návrh zákona, nech sa páči. (Rokovanie o návrhu poslancov Národnej rady Slovenskej republiky Jozefa Mihála, Jany Kiššovej, Igora Matoviča a Jozefa Rajtára na vydanie zákona, ktorým sa mení zákon č. 351/2015 Z. z. o cezhraničnej spolupráci pri vysielaní zamestnancov na výkon prác pri poskytovaní služieb a o zmene a doplnení niektorých zákonov a ktorým sa menia a dopĺňajú niektoré zákony , tlač 99.)
Glváč, Martin, podpredseda NR SR (2016-05-24):
S faktickými poznámkami sa prihlásili traja páni poslanci. Končím možnosť prihlásiť s faktickými poznámkami. Nech sa páči, pán poslanec Osuský.
Jurzyca, Eugen, poslanec NR SR (2018-05-16):
Ďakujem pekne všetkým. ... 50 % zaplateného poistného v prvom roku trvania poistnej zmluvy zníženého o poistné na krytie rizika. Pozeral som to s mojimi kolegami asistentami, matematikármi, máte to tam práveže dobre, ale predsa len veľa, veľa subjektov v MPK to nepochopilo a keďže to veľa subjektov nepochopilo a právnici mi kedysi hovorili, že právo má byť aj zrozumiteľné, tak sa prihováram za to, aby to tam bolo jednoznačnejšie vysvetlené. A ešte by som chcel požiadať o to, či by sa dala predložiť nejaká štatistika tých predčasných nevýhodných prestupov. Pretože ja zase, načítal som si tiež niečo k tomu a vraj tá praktika má klesajúci, výrazne klesajúci trend. Tak by som chcel vedieť, že či sa nerieši niečo, čo už z trhu odchádza. A ešte k tomu odkupnému, posledná poznámka. No samozrejme, mne by sa viac páčilo, aby to odkupné bolo súčasťou ponuky a v súťaži aby sa ukázalo, napríklad v prípade toho automobilu, niekto, nejaká firma bude ponúkať možnosť odkupu po nejakom čase, nejaká firma v tejto oblasti to bude ponúkať, nejaká nebude ponúkať a ten spotrebiteľ si sám vyberie, ak dostane povinne jednoduchú informáciu o výške a existencii odkupného, no tak si vyberie ten produkt, ktorý mu takéto niečo umožňuje. Toto mi je bližšie, ale rozumiem, že vláda má legitímne o niečo bližšie k väčšej regulácii, takže bude si držať asi túto svoju pozíciu. Ďakujem veľmi pekne za pozornosť a za to, že ste mi odsúhlasili a niekto aj navrhol predĺženie vystúpenia v rozprave. Dovidenia.
Hort, Milan, podpredseda NR SR (2011-02-04):
Ďalej s faktickou poznámkou vystúpi pán poslanec Ondrej Dostál, nech sa páči.
Hrnčiar, Andrej, podpredseda NR SR (2018-06-14):
Končím možnosť nahlásiť sa s faktickými poznámkami. Dve faktické poznámky. Nech sa páči, pani poslankyňa Milanová.
P. Farkas, poslanec: (2005-10-27):
Gestorský výbor nedostal do začatia rokovania o vládnom návrhu zákona, ktorým sa mení a dopĺňa zákon Národnej rady Slovenskej republiky č. 566/1992 Zb. o Národnej banke Slovenska žiadne stanoviská od poslancov v súlade s naším rokovacím poriadkom. K predmetnému vládnemu návrhu zákona zaujali výbory tieto stanoviská: 1. Odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi, prijali uznesenie – výbor pre financie, rozpočet a menu a výbor pre hospodárstvo, privatizáciu a podnikanie. 2. Ústavnoprávny výbor neprijal platné uznesenie, pretože návrh uznesenia nezískal podporu potrebnej nadpolovičnej väčšiny prítomných poslancov v súlade s naším rokovacím poriadkom, keď z celkového počtu 11 poslancov prítomných bolo 10 a za návrh hlasovali iba 5 poslanci, nikto nebol proti a 5 sa zdržali hlasovania. 3. Výbor Národnej rady Slovenskej republiky pre verejnú správu neprerokoval vládny návrh zákona, pretože výbor nebol uznášaniaschopný podľa príslušných paragrafov nášho rokovacieho poriadku. Pod bodom IV sú uvedené všetky pozmeňujúce a doplňujúce návrhy, ktoré boli prijaté vo výboroch Národnej rady, ktoré prerokovali tento vládny návrh zákona, s tým, že je spoločne 10 bodov a o týchto 10 pozmeňujúcich a doplňujúcich návrhoch potom budeme hlasovať jedným hlasovaním. Gestorský výbor v súlade s naším rokovacím poriadkom odporúča potom Národnej rade Slovenskej republiky schváliť túto novelu zákona o Národnej banke Slovenska s pozmeňujúcimi a doplňujúcimi návrhmi. Ďakujem pekne. Nech sa páči, pán podpredseda, môžete otvoriť rozpravu.
Kočiš, Eduard, poslanec NR SR (2021-10-21):
Veľmi pekne ďakujem za slovo, pán predsedajúci. Pán kolega Takáč, ja naozaj musím oceniť tento tvoj predkladaný návrh zákona, ktorý je naozaj iba tzv. zákonom ochranným, ktorý naozaj môže a musí ochrániť túto štátnu inštitúciu pred odsunom do hlavného mesta z niekoľkých dôvodov. Tak krásny región, ako je región Banskej Štiavnice, kde je naozaj turistický ruch tým príjmom, ktorý tam hraje a priamo tento turistický ruch môže ovplyvniť aj odliv tohto štátneho úradu z tohto veľmi pekného historického mesta, pretože kopec pracovných príležitostí, ktoré štátny podnik, štátny vodohospodársky podnik tam vytvára, je priamo úmerný nezamestnanosti, ktorá v tomto regióne vládne. Čiže ja si naozaj nemyslím, aby všetky štátne inštitúcie, všetky generálne podniky museli byť úplne centralisticky riadené do Bratislavy. To je podľa mňa kolosálna hlúposť, pretože ak naozaj chceme, aby regióny nestratili vážnosť, aby regióny nestratili na nejakej svojej špecifickosti, tak nesmieme nejakým rozhodnutím „manažmentu“, a na to veľmi správne poukázal kolega Miro Suja, že koaliční poslanci tvrdia, že rozhodol manažment. Ale aký manažment, ak tento manažment je totálne nefunkčný, nemá vymenovaného generálneho riaditeľa a človek, ktorý má túto, túto, tento v podstate odsun obhajovať, neprešiel riadnym výberovým konaním? Čiže ak doteraz 24 rokov nikomu nevadilo, že štátny vodohospodárenský podnik sídli v Banskej Štiavnici, všetkým vyhovovali kapacitné priestory, všetkým vyhovovala dostupnosť, tak zrazu sa stala nejaká apokalypsa, zrazu sa stalo niečo zlé a tento štátny podnik musíme presunúť do Bratislavy. Jednoducho je to hanba!
Viskupič, Marián, poslanec NR SR (2023-06-21):
Ďakujem pekne kolegom za všetky pripomienky. Skúsim reagovať. Začnem k tomu listu. Myslím si, že pán kolega Takáč si to všimol. Ja som to uviedol. Zďaleka ten list neberiem na tieto tri, hej? Áno, patrí to na celú tú smršť, ktorá tu je. Áno, aj zo strán a ešte viacej zo strán vládnej koalície, bývalej. Absolútne súhlasím. Ja som ten list pojal tak, že ale aj tieto tri zákony spĺňajú proste všetko to, čo tam je. Prinášajú novú byrokraciu, prinášajú nové povinnosti. Vo finálne, vo finálne aj tak nepomôžu. Čiže takto som to bral. Zďaleka nie, prosím, a nehovoril som to, jasne som to avizoval, že nielen, len na, na teraz návrh, návrh SMER-u. Čo sa týka pána Suska, no mám tam jeden príklad. Keď sme v kilečku zrušili vlastne to, to, tie cenové kalkulácie, ich uchovávanie, to nie je o uchovávaní, ony ich tie firmy, samozrejme, stále majú, len tým pádom ich nemohla SOI-ka kontrolovať a bolo to mínus sto kontrolórov. Tí odišli. No teraz budú musieť prísť. Tak to je akože to zvyšovanie byrokracie v praxi. Skúsim pána kolegu Karahutu. Jasné, Jaro, čo sa týka, ja nehovorím, že štát má úplne zmiznúť. To, to som nepovedal. Štát už dnes má veľmi silný regulačný rámec. A tá debata je o tom, že by mal byť skôr nižší a len tam, kde je to zmysluplné. Prosím, nechytať za slová, že teraz akože chcem vyradiť štát úplne. Nie. Proste tá správna veľkosť štátu nejaká. No potom, čo sa týka, že či sa dáva veľa alebo málo. No v tohtoročnom rozpočte je možno takmer 5 miliárd rôznych dotácií. Takmer 5 % hrubého domáceho produktu alebo 4,5 je dané na rôzne pomoci. (Reakcia z pléna.) Ja viem, však to chcem povedať, že áno, zjavne možno nie na potravinárov. No každopádne štát na to dávame strašne veľa a možno to nejde správne. Súhlasím. A len aby sme vnímali, 8 miliárd je tohtoročný deficit. To si musíme požičať a to vo finálne budú ľudia... (Prerušenie vystúpenia časomerom.)
B. Bugár, podpredseda NR SR: (2006-03-15):
(Hlasovanie.) Prítomných je 113 poslancov, za 76, zdržalo sa 34, nehlasovali 3. Konštatujem, že body zo spoločnej správy sme schválili. Nech sa páči. V. Horák, poslanec: V rozprave nevystúpil žiadny poslanec, a preto môžeme hlasovať o tom, že prerokujeme uvedený návrh zákona v treťom čítaní.
A. Belousovová, podpredsedníčka NR SR: (2008-09-11):
Uzatváram možnosť podania ústnych prihlášok do rozpravy. Zároveň vyhlasujem rozpravu za skončenú a prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov . Vládny návrh zákona ste dostali ako tlač 730. Návrh na jeho pridelenie na prerokovanie výborom je v rozhodnutí č. 729. Nech sa páči, pani ministerka, odôvodnite aj tento vlády návrh.
Matovič, Igor, poslanec NR SR (2013-09-20):
Vážená pani predsedajúca, kolegyne, kolegovia, vážená pani predkladateľka, ja tak trošku symbolicky považujem tento váš návrh zákona za také kozmetické zrkadielko pre Roberta Fica, ktorému takýmto nepriamym spôsobom cez Národnú radu, ktorej tu vlastne pred dvomi dňami de facto rozkazoval, alebo svojim poslancom rozkazoval zdvihnúť sa, odísť, tak ho nastavujete, lebo ak ten návrh zákona by povedal, dovolil svojim poslancom, aby podporili, tak zrazu by sa o tú svoju zanedbanú vinicu musel starať. Všetci ju veľmi dobre poznáme. Je to osem árov krásneho pozemku, kúpených, myslím si, keď sa dobre pamätám, tak za 32 tisíc korún, to znamená po 40 korún meter štvorcový, 40 korún meter štvorcový v Bratislave, krásny výhľad na celú Bratislavu, samozrejme, všetko čisté. Jasné, nespochybňujem čistotu nadobudnutia tohto „pozemku“. Čiže návrh zákona je určite po tej obsahovej stránke správny, keď už niekto teda má vinicu, nech sa o tú vinicu stará, a teda keď niekto sa rozhodne zrazu vinicu, o ktorej tvrdí, že ju kúpil, preto aby tam v starobe pestoval vinič, tak potom niekedy zmeniť na stavebný pozemok, aby teda zaplatil za zmenu toho účelu a nejaký odvod štátu, čiže možno nejakú tú pokutu. Čiže ja návrh zákona podporím, ale teda ja hovorím, nedokázal som si odpustiť tú poznámku, že je to vlastne test, taký lakmusový papierik na to, či Robert Fico dokáže v tomto prípade byť objektívny tak, ako by predseda vlády mal byť objektívny, alebo zase bude sa správať aj pri takejto malichernej veci prospechársky a zakáže svojim poslancom tento dobrý návrh zákona podporiť, lebo by sa musel starať o svoju vinicu, v ktorej sme so Števom Kuffom kosili dvojmetrovú zelinu, ktorú kosil hlavne Števo Kuffa.
B. Bugár, podpredseda NR SR: (2003-12-03):
(Hlasovanie.) Prítomných 132 poslancov, za 2, proti 106 poslancov, zdržalo sa 24. Konštatujem, že body 39, 41 a 48 zo spoločnej správy sme neschválili. Nech sa páči.
P. Hrušovský, predseda NR SR: (2005-03-16):
(Hlasovanie.) 134 prítomných, 11 za návrh, 22 sa zdržalo, 1 nehlasoval. Návrh sme schválili, prosím ďalší návrh. V. Ondrejka, poslanec: Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie ústavnoprávnemu výboru, výboru pre financie, rozpočet a menu, pre hospodárstvo, privatizáciu a podnikanie, pre obranu a bezpečnosť, pre ľudské práva, národnosti a postavenie žien, ďalej za gestorský výbor určila hlasovaním ústavnoprávny výbor Národnej rady Slovenskej republiky s tým, že určené výbory návrh zákona prerokujú v druhom čítaní do 4. mája 2005 a v gestorskom výbore do 6. mája 2005.
Plaváková, Lucia, poslankyňa NR SR (2024-04-30):
Ja by som sa tiež pridala k tomu konštatovaniu, že tu máme dvoch ľudí, ktorých navrhuje koalícia odvolať, a sú to dve samostatné bytosti a mali mať aj rovnaký priestor samostatne podľa mňa na ústavnoprávnom výbore vystúpiť a mali sme sa venovať ich odvolávaniu separátne, čo sme aj navrhovali, ale vy ste s tým nesúhlasili a podľa mňa z jediného dôvodu, pretože voči doktorovi Majerníkovi vy vlastne neviete nič povedať. Ja sa tu pokúšam naozaj od vás vymámiť nejaké dôvody, spomínate tu 28 dôvodov, ale to sú zjavne dôvody, ktoré sa týkajú pána Mazáka, čiže ja neviem stále, akým spôsobom odôvodňujete váš návrh odvolania pána doktora Majerníka. A ja si osobne myslím, že by ste sa mu mali aj ospravedlniť, pretože naozaj tvrdiť, že tento človek nevykonával svedomite svoju prácu v Súdnej rade, tak mňa to doslova až hnevá, pretože to ste asi nesledovali, akým spôsobom Súdna rada doposiaľ fungovala a akú funkciu tam on zastával a akým spôsobom si svoju prácu plnil. Pretože mne to príde naozaj mimoriadne urážlivé tvrdiť, že Andrej Majerník si nevykonával svoju prácu svedomite. Naozaj by ste sa mu mali ospravedlniť.
Gál, Gábor, poslanec NR SR (2015-03-18):
Ďakujem za slovo, pán podpredseda. Vážený pán poslanec Matovič, uvažujem nad podporou tohto zákona. Ja rozumiem tým argumentom aj s vami súhlasím, len bojím sa viacero vecí. Jedna je, že aj keď prijmeme váš návrh, tak vec nevyriešime, lebo napríklad už teraz, kebyže sme normálny právny štát, kde fungujú orgány činné v trestnom konaní, prokuratúra a súdy, tak už na týchto ľudí, ktorí neplatia faktúry svojim dodávateľom, už by sme teraz vedeli nájsť priestor na ich trestné stíhanie a za to trestný čin podvodu. Lebo keď sa dohodnem s niekým, že on mi dodá službu, tovar, a ja mu nezaplatím a viem, že mu nezaplatím, tak som ho priviedol do omylu. A to je podvod. Len problém je, že na Slovensku to nikto nechce takto riešiť. My môžeme tu prijať hoc najlepšie zákony, stále keď orgány, štátni zamestnanci, ktorí sú za toto platení, nerobia svoju robotu. Ale budiž. Ďalšia vec, či nám ide o to, aby sme niektorých ľudí dostali do väzenia alebo aby sme tým malým živnostníkom dostali peniaze na účet, lebo toto len rozšíri rad ďalších bielych koní, ktorí budú vystupovať v mene nejakých eseročiek ako v prípade daňových podvodov alebo podvodov z DPH, že tí ozajstní ľudia, ktorí budú stáť za tými eseročkami, postihnutí nebudú. Takže v prvom čítaní určite by sa to dalo podporiť, ale treba myslieť aj na to, že keď zas to stroskotá niekde na prokuratúre a na súdoch, čo bude potom. (Prerušenie vystúpenia časomerom.)
Hrnčiar, Andrej, podpredseda NR SR (2018-05-10):
Otázku pod poradovým číslom 8 položil pán poslanec Ondrej Dostál podpredsedníčke vlády a ministerke pôdohospodárstva a rozvoja vidieka Slovenskej republiky Gabriele Matečnej, ktorú opäť zastupuje pani ministerka školstva: „Ministerstvo pôdohospodárstva a Pôdohospodárska platobná agentúra opakovane prejavujú v otázke zverejňovania detailných informácií o procese prideľovania agrodotácií neochotu, pričom je evidentné, že v takto nastavenom prostredí bujnie korupcia nielen na východe. Zasadíte sa za to, aby konečne došlo k systémovej zmene v zverejňovaní podrobnejších informácií o agrodotáciách a aby sa sprístupňovali verejnosti hromadným prístupom na internete v plnej miere v takej podobe, ktorej nebránia osobitné právne predpisy?“
Paška, Pavol, predseda NR SR (2012-11-20):
Pán predseda výboru Ľuboš Blaha.
O. Nachtmannová, poslankyňa: (2008-06-20):
Takže ďakujem zatiaľ.
P. Hrušovský, predseda NR SR: (2003-12-12):
M. Demeterová, poslankyňa: Už som to chcela zjednodušiť a skrátiť. (Reakcie z pléna.)
Pčolinský, Peter, podpredseda NR SR (2023-03-17):
S reakciou pán poslanec Habánik.
Zmajkovičová, Renáta, podpredsedníčka NR SR (2013-01-31):
Pán poslanec Érsek Arpád.
Naď, Jaroslav, minister obrany SR (2022-06-21):
Ďakujem veľmi pekne, pán predsedajúci, aj za flexibilitu, prepáčte, že trošku naťahujem. Čiže veľmi v rýchlosti predkladám na rokovanie Národnej rady Slovenskej republiky Dlhodobý plán rozvoja rezortu ministerstva obrany s výhľadom do roku 2035. Ten ostatný plán, ktorý je aktuálne platný, schválila vláda v roku 2017, do parlamentu to ani nepredložili. My sme sa zaviazali v programovom vyhlásení, že budeme aktívne komunikovať s Národnou radou, a preto tento dokument predkladám aj do Národnej rady Slovenskej republiky, podľa toho, považujem to za veľmi dôležité. Dlhodobý plán určuje ciele a postupy vytvárania, udržiavania a ďalšieho rozvoja obrannej spôsobilosti. Toto je do roku 2035. Týka sa to ako ozbrojených síl, tak Vojenského spravodajstva, vojenskej polície a zložiek ministerstva obrany s tým, že do roku ´24 a ´26 budú postupne vyhodnocované tie úlohy, ktoré sme si stanovili. Keďže invázia Ruska na Ukrajinu zmenila bezpečnostné prostredie, predpokladáme zvýšené výdavky na obranu na úrovni minimálne 2 % HDP ročne. Verím tomu, že tento materiál pomôže k tomu, aby Ozbrojené sily Slovenskej republiky boli výrazne lepšie, ako tomu bolo v minulosti, aby sa menej zanedbávali a aby sme vedeli spoločne garantovať všetko pre to, aby Ozbrojené sily Slovenskej republiky mohli vykonávať tie úlohy, ktoré sme stanovili v zákonoch a ústave, a to znamená, aby bránili našu vlasť, demokraciu a štátne zriadenie. Ďakujem veľmi pekne. Prosím o prerokovanie.
Shahzad, Silvia, poslankyňa NR SR (2019-09-20):
Zároveň sa navrhuje, aby rozsah 140 hodín bol znížený na 120 hodín, nakoľko má umožniť aj rodinným príslušníkom, ktorí vykonávajú osobnú asistenciu, získať sociálne poistenie. Tí môžu na základe zmluvy vykonávať osobnú asistenciu v maximálnom rozsahu štyri hodiny denne, čo je spravidla tých 120 hodín mesačne. Zvyčajne však zabezpečujú pomoc aj viac hodín, hoci bez nároku na odmenu, často v nepravidelných časoch a nemajú príležitosť vykonávať osobnú asistenciu pre niekoho ďalšieho tak, aby dosiahli ten rozsah hodín 140 hodín. Zároveň odmena nie je dostatočne vysoká na to, aby si sami z tohto príspevku mohli hradiť kompletné, kompletný balík sociálneho poistenia. Cieľom návrhu zákona je tak zabezpečiť dôstojnú ochranu prostredníctvom systému sociálneho poistenia fyzickým osobám, ktoré vykonávajú osobnú asistenciu v rozsahu aspoň 120 hodín mesačne a nemajú iný druh príjmu. Ani zvýšená odmena osobného asistenta nie je dostatočne motivujúca, ak dlhodobo vypadávajú zo systému sociálneho poistenia a nevedia si toto poistenie dobrovoľne zabezpečiť. Osobní asistenti potrebujú mať rovnako dôstojné a bezpečné postavenie ako zamestnanci, samostatne zárobkovo činné osoby, resp. iné fyzické osoby, ktoré vykonávajú zárobkovú činnosť. Zároveň s ohľadom na finančnú odmenu poskytovanú za výkon osobnej asistencie je navrhované, aby toto poistenie hradil štát. Predkladaný návrh zákona má pomerne zanedbateľný negatívny vplyv na rozpočet verejnej správy, na druhej strane prináša výrazne pozitívne sociálne vplyvy. Pán predseda, ďakujem a hlásim sa prvá do rozpravy.
Pellegrini, Peter, predseda NR SR (2015-03-18):
Ďakujem pekne. Je 12.02 hod., takže nebudeme pokračovať a budeme pokračovať vystúpením pána poslanca Poliačika až o 14.00 hod. Ešte predtým, ako vyhlásim obednú prestávku, mi dovoľte, aby som v mene vedenia Národnej rady Slovenskej republiky poprial nášmu kolegovi pánovi Jozefovi Mihálovi všetko najlepšie, pretože má dnes narodeniny, a viem, že slávi okrúhle výročie. Takže od nás z vedenia Národnej rady vám prajem všetko najlepšie, aby ste boli zdravý, šťastný, a nech sa vám darí. Všetko dobré. (Potlesk.) (Prerušenie rokovania o 12.03 hodine.) (Pokračovanie rokovania o 14.00 hodine.)
Jurinová, Erika, podpredsedníčka NR SR (2015-05-26):
Pán Bobík, necháme asi tú faktickú poznámku už po hlasovaní, pretože kolegovia nerešpektujú odporúčania.